Source: https://www.hel.fi/static/public/hela/Kaupunginvaltuusto/Suomi/Paatoshistoria/2018/Keha_2018-11-28_Kvsto_21_Pk/0CCC2E3A-740E-CEA4-81DA-67A6CEC00007/Valtuutettu_Sinikka_Vepsan_aloite_Helenin_ja_Vanta.html
Timestamp: 2019-07-21 17:06:33+00:00
Document Index: 2895928

Matched Legal Cases: ['kko ', 'kko ', 'kko ', 'kko ', 'kko ', 'kko ', '§ 705']

Valtuutettu Sinikka Vepsän aloite Helenin ja Vantaan Energian yhteistyön lisäämiseksi sähkö- ja lämpövoimalahankkeissa
HEL 2018-006251 T 00 00 03
Kaupunginvaltuusto katsoi valtuutettu Sinikka Vepsän aloitteen loppuun käsitellyksi.
Valtuutettu Sinikka Vepsä ehdotti valtuutettu Björn Månssonin kannattamana hyväksyttäväksi seuraavat kaksi toivomuspontta:
Selvitetään mahdollisuuksia tutkia jatkovalmistelun yhteydessä muita sijaintipaikkoja esimerkiksi Kivikkoa.
Kivikko ei sijaitse herkkien alueiden läheisyydessä kuten asunnot, päiväkoti, koulu. Eilisessä 27.11.18 avoimessa asukastilaisuudessa Tattarisuon biolämpökeskuksen vaikutuksesta asukkaiden arkeen Puistolan Peruskoulussa tuli selkeästi ilmi, että Helenille Kivikko olisi mieluisin paikka. Infra on myös valmiina. Siellä löytyy myös riittävä tontti laitokselle toistaiseksi. Tontti on varattu Werkstaden kiinteistöille perustettavan yhtiön lukuun, mutta vuokrasopimusta ei ole vielä tehty. Tämä kiinteistöalan yritys voisi mainiosti toimia Tattarisuolla ja biolämpökeskus Kivikossa.
Selvitetään Helenin ja Vantaan Energian kaukolämpöverkkojen välisten siirtoasemien tehon lisäämiseen tarvittavien investointien kustannukset.
Heleniltä saatujen tietojen mukaan kaukolämpöverkkojen putkistojen koko riittäisi 150 MW tehoon. Tämän suuruinen teho riittäisi ja uutta Biolämpövoimalaa ei tarvitsisi rakentaa. Voisimme odottaa uusien ympäristöystävällisempien energiahankkeiden valmistumista.
22 äänestys
Valtuutettu Sinikka Vepsän ehdottama ensimmäinen toivomusponsi JAA, vastustus EI
JAA-ehdotus: Selvitetään mahdollisuuksia tutkia jatkovalmistelun yhteydessä muita sijaintipaikkoja esimerkiksi Kivikkoa. Kivikko ei sijaitse herkkien alueiden läheisyydessä kuten asunnot, päiväkoti, koulu. Eilisessä 27.11.18 avoimessa asukastilaisuudessa Tattarisuon biolämpökeskuksen vaikutuksesta asukkaiden arkeen Puistolan Peruskoulussa tuli selkeästi ilmi, että Helenille Kivikko olisi mieluisin paikka. Infra on myös valmiina. Siellä löytyy myös riittävä tontti laitokselle toistaiseksi. Tontti on varattu Werkstaden kiinteistöille perustettavan yhtiön lukuun, mutta vuokrasopimusta ei ole vielä tehty. Tämä kiinteistöalan yritys voisi mainiosti toimia Tattarisuolla ja biolämpökeskus Kivikossa.
Jaa-äänet: 28
Zahra Abdulla, Heidi Ahola, Alviina Alametsä, Eva Biaudet, Mika Ebeling, Laura Finne-Elonen, Martina Harms-Aalto, Perttu Hillman, Veronika Honkasalo, Nuutti Hyttinen, Atte Kaleva, Tapio Klemetti, Laura Kolbe, Pia Kopra, Kauko Koskinen, Heimo Laaksonen, Abdirahim Mohamed, Sami Muttilainen, Björn Månsson, Laura Nordström, Johanna Nuorteva, Mia Nygård, Terhi Peltokorpi, Mari Rantanen, Mirita Saxberg, Leo Stranius, Mauri Venemies, Sinikka Vepsä
Ted Apter, Sirpa Asko-Seljavaara, Otto Meri, Matti Parpala
Tyhjä: 52
Maija Anttila, Pentti Arajärvi, Harry Bogomoloff, Fatim Diarra, Juha Hakola, Atte Harjanne, Eveliina Heinäluoma, Kaisa Hernberg, Mari Holopainen, Ville Jalovaara, Kati Juva, Jukka Järvinen, Arja Karhuvaara, Emma Kari, Mikko Kiesiläinen, Otso Kivekäs, Mai Kivelä, Dan Koivulaakso, Terhi Koulumies, Tuuli Kousa, Johanna Laisaari, Jape Lovén, Petra Malin, Silvia Modig, Dani Niskanen, Maria Ohisalo, Hannu Oskala, Matias Pajula, Amanda Pasanen, Jaana Pelkonen, Petrus Pennanen, Sirpa Puhakka, Mika Raatikainen, Marcus Rantala, Tuomas Rantanen, Risto Rautava, Nasima Razmyar, Laura Rissanen, Suldaan Said Ahmed, Daniel Sazonov, Johanna Sydänmaa, Sampo Terho, Pilvi Torsti, Matias Turkkila, Ulla-Marja Urho, Thomas Wallgren, Reetta Vanhanen, Jan Vapaavuori, Laura Varjokari, Sanna Vesikansa, Anna Vuorjoki, Ozan Yanar
Kaupunginvaltuusto ei hyväksynyt valtuutettu Sinikka Vepsän ehdottamaa ensimmäistä toivomuspontta.
23 äänestys
Valtuutettu Sinikka Vepsän ehdottama toinen toivomusponsi JAA, vastustus EI
JAA-ehdotus: Selvitetään Helenin ja Vantaan Energian kaukolämpöverkkojen välisten siirtoasemien tehon lisäämiseen tarvittavien investointien kustannukset. Heleniltä saatujen tietojen mukaan kaukolämpöverkkojen putkistojen koko riittäisi 150 MW tehoon. Tämän suuruinen teho riittäisi ja uutta Biolämpövoimalaa ei tarvitsisi rakentaa. Voisimme odottaa uusien ympäristöystävällisempien energiahankkeiden valmistumista.
Heidi Ahola, Alviina Alametsä, Eva Biaudet, Mika Ebeling, Laura Finne-Elonen, Perttu Hillman, Veronika Honkasalo, Atte Kaleva, Tapio Klemetti, Kauko Koskinen, Heimo Laaksonen, Abdirahim Mohamed, Björn Månsson, Laura Nordström, Johanna Nuorteva, Mia Nygård, Terhi Peltokorpi, Leo Stranius, Mauri Venemies, Sinikka Vepsä
Ted Apter, Sirpa Asko-Seljavaara, Martina Harms-Aalto, Otto Meri, Matti Parpala, Mirita Saxberg
Tyhjä: 56
Zahra Abdulla, Pentti Arajärvi, Harry Bogomoloff, Fatim Diarra, Juha Hakola, Atte Harjanne, Eveliina Heinäluoma, Kaisa Hernberg, Mari Holopainen, Nuutti Hyttinen, Ville Jalovaara, Kati Juva, Jukka Järvinen, Arja Karhuvaara, Emma Kari, Mikko Kiesiläinen, Otso Kivekäs, Mai Kivelä, Dan Koivulaakso, Laura Kolbe, Pia Kopra, Terhi Koulumies, Tuuli Kousa, Johanna Laisaari, Jape Lovén, Petra Malin, Silvia Modig, Dani Niskanen, Maria Ohisalo, Hannu Oskala, Matias Pajula, Amanda Pasanen, Jaana Pelkonen, Petrus Pennanen, Sirpa Puhakka, Mika Raatikainen, Marcus Rantala, Mari Rantanen, Tuomas Rantanen, Risto Rautava, Nasima Razmyar, Laura Rissanen, Suldaan Said Ahmed, Daniel Sazonov, Johanna Sydänmaa, Sampo Terho, Pilvi Torsti, Matias Turkkila, Ulla-Marja Urho, Thomas Wallgren, Reetta Vanhanen, Jan Vapaavuori, Laura Varjokari, Sanna Vesikansa, Anna Vuorjoki, Ozan Yanar
Maija Anttila, Sami Muttilainen, Wille Rydman
Kaupunginvaltuusto ei hyväksynyt valtuutettu Sinikka Vepsän ehdottamaa toista toivomuspontta.
Valtuutettu Sinikka Vepsän aloite
Helen Oy:n lausunto
Vantaan Energia Oy:n lausunto
Valtuutettu Sinikka Vepsä ja 15 muuta valtuutettua esittävät aloitteessaan, että Helen ja Vantaan Energia käynnistävät nykyistä tiiviimmän yhteistyön lämmönsiirron ja lämpövoimalatuotantolaitosten rakentamisessa.
Kaupunginhallitus toteaa, että kaupunki omistaa kokonaan Helen Oy:n, jonka toimialana on energian tuotanto, hankinta, siirto, jakelu ja myynti sekä energia-alan kunnossapito-, suunnittelu- ja urakointipalvelut ja muu energia-alan liiketoiminta. Yhtiö voi harjoittaa liiketoimintaansa tytär- ja osakkuusyhtiöissä sekä yhteisyrityksissä.
Vantaan Energia Oy puolestaan on Helsingin (40 %) ja Vantaan kaupungin (60 %) yhdessä omistama yhtiö, jonka toimialana on sähkö-, lämpö- ja maakaasuliiketoiminta sekä muu energiahuolto ja niihin liittyvä tuotteiden valmistus ja kauppa, energiapalvelut sekä alan muu liiketoiminta.
Helen Oy on antanut valtuustoaloitteeseen liittyen lausunnon, jonka mukaan yhtiö käy Vantaan Energia Oy:n kanssa lämpökauppaa ympärivuotisesti. Erityisesti kesäaikaan Vantaan Energialla on jätevoimalasta ylimääräistä lämpöä myytävänä ja vastaavasti muina vuoden aikoina Helen on myynyt lämpöä Vantaan Energialle. Lämpökauppa on markkinaehtoista ja molempia osapuolia hyödyttävää.
Helenin mukaan kaupunkien rajojen yli pystytään tällä hetkellä siirtämään lämpöä kahdesta pisteestä, joiden siirtotehot ovat yhteensä 70–80 MW. Mikäli siirrettävät lämpömäärät kasvavat syystä tai toisesta, on tarpeen miettiä investointeja rajat ylittävään siirtoon.
Helen ja Vantaan Energia ovat selvittäneet yhteisten tuotantolaitosten edellytyksiä eri muodoissaan. Helen Oy:n mukaan keskustelu eri vaihtoehdoista jatkuu ja molemmilla osapuolilla on tahto kehittää yhteistyötä. Mahdolliset yhteistyöhankkeet tulee tehdä liiketaloudellisin perustein.
Vantaan Energia Oy on antanut valtuustoaloitteeseen liittyen lausunnon, jonka mukaan Helenin ja Vantaan Energian kaukolämpöverkkojen välisten siirtoasemien teho ei riitä korvaamaan Tattarisuolle suunniteltua lämpökeskusta. Siirtoasemien tehon vahvistaminenkaan ei riitä vaan tarvittaisiin myös mittavia kaukolämpöverkoston investointeja Vantaalla ja Helsingissä.
Aloitteessa esitetyn Långmossebergenin alueen hyödyntämisen osalta Vantaan Energia toteaa lausunnossaan, että yhtiö on julkistanut aloittavansa kyseisellä laitosalueella ympäristövaikutusten arviointiohjelman koskien muun muassa uuden laitosyksikön rakentamista. Investointi tuo toteutuessaan lisää lämmityskapasiteettia laitosalueelle, mutta se on tarkoitettu korvaamaan kivihiilen käyttöä yhtiön Martinlaakson voimalaitoksessa. Alueen uusi kapasiteetti ei voi olla vaihtoehto Helenin Tattarisuon lämpöhankkeelle.
Kaupunginhallitus toteaa, että Helen Oy ja Vantaan Energia Oy ovat markkinaehtoisesti toimivia osakeyhtiöitä, jotka tekevät molempia osapuolia hyödyttävää liiketaloudellisesti perusteltua ja kilpailuoikeudellisesti sallittua yhteistyötä. Yhteistyö Helenin ja Vantaan Energian välillä on sujuvaa molempien yhtiöiden näkökulmasta. Yhtiöt ovat muun muassa yhdessä muiden tahojen kanssa tekemässä teknis-taloudellista esiselvitystä Nesteen ja Borealiksen Kilpilahden laitoksilta muodostuvan hukkalämmön käyttömahdollisuuksista kaukolämpönä pääkaupunkiseudulla.
Kaupunginhallitus 12.11.2018 § 705
Kaupunginvaltuusto katsoo valtuutettu Sinikka Vepsän aloitteen loppuun käsitellyksi.
Esteelliset: Daniel Sazonov, Wille Rydman